नोट फॉर वोट : स्टेटस रिपोर्ट से सुप्रीम कोर्ट संतुष्ट  
सुप्रीम कोर्ट ने पुलिस को कहा है कि वो पैसे के स्रोत का भी पता लगाएं हालांकि पुलिस ने कहा है कि जांच में अभी चार हफ्ते का और समय लगेगा।
तीन साल पुराने नोट फॉर वोट मामले में दिल्ली पुलिस की स्टेटस रिपोर्ट पर सुप्रीम कोर्ट ने संतोष जताया है। सुप्रीम कोर्ट में दिल्ली पुलिस की रिपोर्ट आने के बाद कोर्ट ने ये बात कही। सुप्रीम कोर्ट ने दिल्ली पुलिस को कहा है कि वो पैसे के स्रोत का भी पता लगाएं हालांकि दिल्ली पुलिस ने कहा है कि जांच में अभी चार हफ्ते का और समय लगेगा।   इस बीच दिल्ली पुलिस ने पूर्व समाजवादी पार्टी सांसद अमर सिंह, सुधींद्र कुलकर्णी और बीजेपी के दो पूर्व सांसदों को आरोपी बनाते हुए 24 अगस्त को दिल्ली की एक अदालत में चार्जशीट दायर की थी। अमर सिंह पर ये आरोप लगाया गया था कि 2008 में न्यूक्लियर बिल पर वोटिंग के दौरान मनमोहन सरकार के पक्ष में वोट देने के लिए पैसा मुहैया कराने का काम किया। इस पर कोर्ट ने अमर सिंह, सुधींद्र कुलकर्णी और बीजेपी के दो सांसदों को 6 सितंबर को हाजिर भी होने को कहा है।